Trelis/gawiki huggingface dataset:
Aigéad sárbhrómach. Is é an t-aigéad sárbhrómach HBrO4 an t-ocsaigéad is airde uimhir ocsaídiúcháin atá ag an mbróimín, agus é cosúil leis an aigéad sárchlórach ó thaobh struchtúr an mhóilín de. Ar feadh i bhfad ní bhítí in ann aigéad sárbhrómach ná an t-ian sárbhrómáite BrO4- a tháirgeadh ar aon nós, agus ba ghnách leis na ceimiceoirí a shíleadh nach raibh an t-aigéad seo ann ar aon nós. Sa bhliain 1968 gineadh na chéad iain sárbhrómáite i Meiriceá, ach b'éigean do na heolaithe dul i dtuilleamaí cineál "ailceimice", nó traschlaochlú radaighníomhach, leis an éacht a chur i gcrích: go bunúsach bhí iain seiléanáite SeO42- acu agus iseatóp radaighníomhach seiléiniam i gceist, agus nuair a tháinig béite-mheath radaighníomhach ar an seiléiniam, is éard a fuarthas ná iain sárbhrómáite. 
Rith modhanna oibre ní b'fhusa leis na heolaithe ina dhiaidh sin chun sárbhrómáit a tháirgeadh, agus bhí siad in ann eiseamal beag den ghlanaigéad féin a ghineadh, ach tríd is tríd tá sé thar a bheith deacair inniu féin an bróimín a ocsaídiú go +VII.
Foinsí.
https://www.ch.imperial.ac.uk/rzepa/blog/?p=6467
Posaitíbheachas (fealsúnacht). Is éard a bhí sa phosaitíbheachas go bunúsach teoiric ar an eolas, a d’áitigh nach féidir a bheith feasach ar rud ar bith atá taobh amuigh de theorainneacha an tomhais eolaíochtúil. Ar na mallaibh sheas an posaitíbheachas de réir a chéile don idé-eolaíocht aindiachasach a mhaígh:
1)   nach féidir linn a bheith feasach ar rud ar bith taobh amuigh den domhan ábharach toisc nach bhfuil ann d’aon rud taobh amuigh dá theorainneacha.
2)  gur leagan creidimh é an reiligiún atá as dáta agus baothchreidmheach araon agus go dtiocfaidh dearcadh domhanda eolaíochtúil / posaitíbheach ina ionad.
An Ghráinseach Iontach. Is séadchomhartha é an ghráinseach iontach i dtailte Theach Bhaile an Chaisleáin i nCill Droichid.
Bá i Katherine Conolly, tiarna talún an cheantair agus baintreach William Conolly, Spéicéir Theach na gComónach in Éirinn, a chuir an Ghráinseach Iontach a tógáil, agus ba é John Glin a thóg e 1743. Duine de sheanteaghlach tógalaithe i mBaile Átha Cliath ab ea Glin. Chónaigh sé san áit a bhfuil Teach na Gléibe ar an bPríomhshráid, Léim an Bhradáin.
Struchtúr cúig urlar i bhfoirm chónúil atá ann, agus cúig sheomra arda bhoghtacha laistigh. Tiús 60–90 cm atá sna ballaí as brici dearga Sasanacha le clúdach aoluisce atá an taobh istigh déanta agus as aolchloch gearrtha le cóta stroighne an taobh amaigh. Greamaíodh sclátaí don taobh nochta chun é a chosaint ar an mbáisteach a thagann ón iardheisceart go príomha. Airde 22.25 méadar atá sa ghráinseach agus gheofar radharc uaithi ar an tuath mórthimpeall air agus ar Theach Bhaile an Chaisleáin in aice láimhe. Ní mór dul suas staighre bíseach ar an taobh amuigh den struchtúr chun an t-ardán radhairc le forbhallaí a shroicheadh.
Tá dhá mhacasamhail bheaga den ghráinseach (colmlanna) ar an láthair chéanna; coimeádadh colúir iontu a d'itheadh an grán doirte. Mharaítí iad sa gheimhreadh lena n-ithe.
Le Comhairle Contae Chill Dara a bhaineann an Ghráinsesch Iontach ó 2005 i leith. Tá airgead mór caite ag an gComhairle chun an ghráinseach a chaomhnú agus chun deisiúcháin struchtúrtha a dhéanamh ar na brící agus ar an tsaoirseacht chloiche, agus ar dhíon na sciathán.
Teach Bhaile an Chaisleáin. Teach mór Pallaidiach i gCill Droichid, Contae Chill Dara is ea Teach Bhaile an Chaisleáin.
Tógadh an teach thart ar an mbliain 1722 do William Conolly, Spéicéir Theach na dTeachtaí in Éirinn, agus rinne roinnt ailtirí mór le rá é a dhearadh. Bhí sé i gceist gur léiriú a bheadh ann ar an gcumhacht a bhí ag Conolly agus go mbeadh sé mar ionad chun siamsaíocht ar mhórscála a chur ar fáil do pholaiteoirí. Nuair a tógadh Baile an Chaisleáin, bhí tráchtairí ag súil ‘go mbeadh sé mar eiseamláir den Ríocht, agus de na rudaí annamha go léir a bhí ar a hacmhainn’.
John L. Murray (breitheamh). Príomh-Bhreitheamh na hÉireann (2004-2011) agus Ard-Aighne na hÉireann (1982 agus 1987-1991) ab ea John L. Murray (27 Meitheamh 1943 - 18 Eanáir 2023).
Saol.
Rugadh Murray ar 27 Meitheamh 1943 i Luimneach. Fuair sé a chuid oideachais ag Coláiste Crescent, Coláiste Rockwell, Coláiste na hOllscoile Baile Átha Cliath agus Óstaí an Rí. Ag an ollscoil, bhí sé gníomhach i gcúrsaí mac léinn agus ceapadh é faoi dhó mar Uachtarán Aontas Mac Léinn na hÉireann (U.S.I.).
I 1967 ligeadh isteach i mBarra na hÉireann é. In 1981 rinneadh Abhchóide Sinsearach de tar éis dó a ghlao chun Bharra na Sinsear sa Chúirt Uachtarach. Bhí sé ina abhcóide cosanta, do Neil Blaney sna 1970idí. 
Bhí Murray ina Ard-Aighne na hÉireann ó Lúnasa-Nollaig 1982 agus arís ó 1987-1991.
Bhí sé ina bhall de Chúirt Bhreithiúnais na gComhphobal Eorpach i Lucsamburg ó 1991-1999.
Ceapadh Murray ina ina bhall den Chúirt Uachtarach sa bhliain 1999. Ansin ceapadh é ina Phríomh-Bhreitheamh na hÉireann in Iúil 2004. Ba é an deichiú Príomh-Bhreitheamh ó bunaíodh an Stát i 1922.
Gaeilge.
Rialaigh an Chúirt Uachtarach (agus Murray ina chuid de) ar an 6 Bealtaine 2010 nach bhfuil aon dualgas Bunreachta ann, go ginearálta, ionstraimí reachtúla a bheith ar fáil i nGaeilge.
Muintir.
Bhí sé pósta (1969) ar Gabrielle Walsh, agus beirt pháistí orthu, Catriona agus Brian.
Forbidden Stories. Is eagraíocht neamhbhrabúis í Forbidden Stories (Gaeilge:"Scéalta coiscthe") leis an misean "obair iriseoirí eile, atá i mbaol bagairtí, príosúin nó dúnmharaithe, a leanúint agus a fhoilsiú." Chun é seo a bhaint amach, tugann sé deis d’iriseoirí a gcuid oibre a sheoladh chuig Forbidden Stories, ionas go mbeidh rochtain ag iriseoirí eile ar an ábhar ar eagla nach mbeidh an t-imscrúdaitheoir bunaidh in ann é a leanúint níos mó. Comhoibríonn sé le heagraíochtaí mar Reporters sans frontières agus Freedom of the Press Foundation.
Go hidirnáisiúnta mhol an Columbia Journalism Review, Daily Times (an Phacastáin), Deutschlandfunk, The Guardian, Le Monde, agus RTBF.
I mí an Mhárta 2018, fuair sé duais mhór “tionscadal iriseoireachta na bliana” ag Cruinniú Mullaigh Iriseoireachta Bliantúla na Fraince agus bhí sé ar ghearrliosta an European Press Prize i gcatagóir na nuálaíochta sa bhliain 2019.
Charles Bianconi (fiontraí). Fiontraí as an Iodáil, a bhunaigh gnóthaí in Éirinn, ab ea Charles Bianconi (24 Meán Fómhair 1786 – 22 Meán Fómhair 1875). 'Rí na mBóithre" a tugadh air.
Saol.
Sé bliana déag d’aois a bhí Carlo Bianconi nuair a tháinig sé go hÉirinn ina aonar sa bhliain 1802. Ní raibh ach cúpla pingin ina phóca ag Bianconi nuair a shroich sé Baile Átha Cliath. Ach ba bhuachaill aigeanta é. Bhí sé toilteanach tabhairt faoi aon sort oibre. Fuair sé post mar mhangaire pictiúr do fhoilsitheoir éigin cé nách raibh ach cúpla focal Béarla aige. 
Thug sé bliain go leith ag siúl bóithre Dheisceart Éireann ag díol pictiúr. Bhíodh bosca ar a ghualainn aige a mbíodh céad punt meáchain ann go minic agus é ag dul ó dhoras go doras. Shiúladh sé suas le tríocha míle sa lá. Blianta ina dhiaidh sin nuair a chuir duine an cheist air; "Cad a thug i do cheann cóistí a chur ar na bóithre?" – b’é an freagra a thug sé ná "guaillí tinne."
Níos déanaí,bhí siopa ag Bianconi i gCarraig na Siúire agus ceann eile i bPort Láirge, agus gnó eile ar siúl aige i gCluain Meala. 
Córas iompar poiblí in Éirinn.
Ní raibh aon chóras iompair náisiúnta in Éirinn ag an am. Bhí Cóiste an Phoist ag rith idir na bailte móra ach bhí formhór na mbailte gan chóras poiblí taistil ar bith. Agus na cóistí a bhí ag obair idir na bailte móra, bhíodar thar acmhainn an ghnáthdhuine. 
Bhí eolas maith ag Bianconi ar na bóithre agus chonacthas dó go raibh géar-ghá le córas iompair éigin orthu. Ar 15 Iúil, 1815, chuir Bianconi cóiste amháin ag obair ar an mbóthar idir Cluain Meala agus an Chathair — deich míle slí. Níor éirigh go rómhaith le Bianconi i dtús. Chuir sé cóiste eile mar dhea ag iomaíocht leis an gcéad cheann agus ba ghearr go rabhadar araon ag déanamh go maith. Faoi 1816 bhí cóistí buí dearga an Iodálaigh ag freastal ar fhormhór na mbailte i dTiobrad Arann. "Bians" a thugaidís orthu.
Coláiste na nGael (Salamanca). Ionad foghlama sa Spáinn ab ea Coláiste na nGael. Bunaíodh Coláiste na nGael in Salamanca faoi choimirce Pilib II na Spáinne, fear a bhi chun tosaigh i bhfeachtas an Fhrith-Reifirméisin. Oideachas agus oiliúint ábhar sagairt a bhí le fáil in Salamanca. Bhí ar na mic léinn móid a ghlacadh go bhfillfidis ar Éirinn tar éis oirnithe dóibh
Faolán Mac an Ghabhann na Scéal. File agus gineolaí Éireannach ba ea Faolán Mac an Ghabhann na Scéal (bás 1423). Duine de dheich scríobhaí de Leabhar Uí Mhaine, ar ordú Mhuircheartaigh Uí Cheallaigh (bás 1407), ardeaspag Thuama. Scríobh Ádhamh Cúisín amach sa leabhar dán le Faolán, "Adham ar n-athair uile". Níl eolas ar bith eile le fáil faoi.
Maol Mhuire mac Céileachair. Scríobhaí agus cléireach i mainistir Chluain Mhic Nóis na Mí ea Maol Mhuire mac Céileachair (Meán-Ghaeilge Máel Muire mac Céilechair) (bás 1106). Bhí sé ina phríomhscríobhaí ar Leabhar na hUidhre.
Insítear i Annála na gCeithre Máistrí gur maraíodh é le linn ruathair Lochlannach ar Chluain Mhic Nóis sa bhliain 1106.
James Ware. Staraí Éireannach ba ea Sir James Ware (26 Samhain 1594 – 1 Nollaig 1666).
Sir James Ware.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1015504&lt;/parentid&gt;
 &lt;timestamp&gt;2021-10-12T00:36:55Z&lt;/timestamp&gt;
 &lt;contributor&gt;
 &lt;username&gt;Xqbot&lt;/username&gt;
 &lt;/contributor&gt;
 &lt;minor /&gt;
 &lt;comment&gt;Róbó: Ag socrú athsheolta dúbailte → James Ware&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Kaarlo Juho Ståhlberg. An chéad Uachtarán ar an bhFionlainn (1919-1925) ab ea Kaarlo Juho Ståhlberg (28 Eanáir 1865 – 22 Meán Fómhair 1952).
Saol.
Céimí de chuid Ollscoil Heilsincí, a bhronn BA sa dlí (1889) agus dochtúireacht sa dlí (1893), chaith Ståhlberg níos mó ná deich mbliana mar chomhairleoir dlí do Sheanad Ard-Diúcacht na Fionlainne. Ansin bhain sé post an rúnaí um phrótacal ina fho-roinn um ghnóthaí sibhialta amach sa bhliain 1898. Briseadh as an bpost sin é sa bhliain 1902 toisc gur chuir sé in éadan chur isteach an tSáir ar stádás féinrialaitheach na Fionlainne laistigh d'Impireacht na Rúise.
Ball de Dhiat na Fionlainne (1904-1905) agus den Seanad (1905-1907), chuidigh Ståhlberg le dréachtú na reachtaíochta a chuir Parlaimint na Fionlainne ar bun. 
Sa bhliain 1908 chuaigh Ståhlberg ar ais chun na hOllscoile, chun ollúnacht sa dlí riaracháin a ghlacadh (post a choimeád sé go dtí 1918.) Le linn na tréimhse sin, scríobh sé tráchtas maidir le dlí riaracháin na Fionlainne a raibh tionchar mór aige.
Bhí Ståhlberg ina bhall de Pharlaimint na Fionlainne fós ag an am sin (1908-18). Sna blianta 1917 agus 1918 bhí sé ina cheannaire ar an gComhairle Bunreachtúil, a dhréachtaigh Bunreacht na Fionlainne, ar glacadh leis sa bhliain 1919. Sa bhliain 1918 ceapadh ina Uachtarán ar an gCúirt Riaracháin Uachtarach é.
Ós rud é go raibh dearcadh poblachtach bunreachtúlach liobrálach aige, tháinig Ståhlberg chun cinn sa bhliain 1919 mar an t-iarrthóir ba shásúla tríd is tríd ó thaobh post nua Uachtarán na Fionlainne de. Bhí sé ina Uachtarán ar feadh sé bliana, tráth a raibh an tír scoilte ina dhá leath agus a raibh an pholaitíocht guagach de bharr Chogadh Cathartha na Fionlainne a tharla ó Eanáir go Bealtaine 1918. In ainneoin sin, moladh go forleathan é as a chuid cumhachtaí a fheidhmiú ar bhealach measartha agus as an tacaíocht a thug sé do dhul chun cinn geilleagrach agus sóisialta agus don athmhuintearas náisiúnta. 
Shocraigh Ståhlberg gan iarraidh go n-atoghfaí é ina Uachtarán sa bhliain 1925 agus chuaigh sé ar ais chuig a chuid oibre mar dhréachtóir reachtach agus feisire parlaiminte (1930-33).
Bhí Ståhlberg ina iarrthóir ar phost an Uachtaráin faoi dhó níos mó (1931 agus 1937) agus bhí sé i bhfoisceacht dhá vóta den bhua sa chéad cheann de na hiarrachtaí sin. Agus é ag tarraingt ar dheireadh a shaoil bhí sé ina chomhairleoir dlí don Uachtarán Juho Kusti Paasikivi.
Huila (Roinn). Tá Huila ar cheann de na 32 chúige sa Cholóim . Tá Huila i ndeisceart na tíre. Is é Neiva príomhchathair na roinne. Tá 37 cathair sa réigiún.
Naisc sheachtracha.
Léarscáil oifigiúil na roinne
Stóchas. Scoil fhealsúnacht Ghréag-Rómhánach, a bhunaigh Zeno ó Chitium i gCathair na hAithne sa tríú haois roimh Íosa Críost, is ea an Stóchas Díríonn an Stóchas ar eitic phearsanta - atá faoi thionchar ag córas loighciúil - agus smaointe faoin domhan nádúrtha. De réir an méid atá ráite ag na Stóigh, mar chréatúir shóisialta, má ghlacaimid leis an méid atá amach romhainn mar a fheicimid anois é, agus gan a bheith á rialú ag an dúil i leith pléisiúir nó eagla an duine féin, agus ár n-intinn a úsáid chun an domhan a thuiscint, agus trí oibriú le daoine eile agus caitheamh leo leis an gceartas, gheobhaimid an bealach chun "eudaimonia" (aoibhneas / sonas).
Go, Dog. Go! (sraith theilifíse). Clár atá á chraoladh ar Netflix é Go, Dog. Go!. Thosaigh sé ar an 26 Eanáir, 2021. Tá sé bunaithe ar an leabhar den ainm céanna le P. D. Eastman.
Maigh Eo (Contae Mhaigh Eo). Baile beag i lár Chontae Mhaigh Eo is ea Maigh Eo, Muigh Eo, nó Maigh Eo na Sacsan ("Mayo", "Mayo Abbey", nó "Mayo of the Saxons" as Béarla). Is uaidh a ainmníodh an contae. Bhí mainistir mór sa cheantar uair, agus tá na fothraigh le feiscint fós. Thóg naomh Gael ach a chomhghuallaithe leis as Lindisfarne i dtuaisceart Shasana tar éis easaontais san eaglais, agus is uaidh sin a thugtar "Maigh Eo na Sacsan" ar an mbaile. 
Is iad na "Mayo Gaels" foireann peile an bhaile.
Brabús. Is éard atá i gceist le brabús (nó brabach, nó "proifid" uaireanta), ná i gcás idirbheart amháin, farasbarr phraghas díola an earra (nó na seirbhíse) atá ar díol thar chostas a soláthar.
I dtéarmaí ginearálta, do thréimhse trádála, barrachas na nglansócmhainní ag tús na tréimhse sin, coigeartaithe mar is cuí de réir an mhéid caipitil a chuir na húinéirí isteach sa ghnó nó a tharraing siad as.
Caillteanas.
An gannchion idir an t-ioncam díolacháin a fhaigheann gnólacht ar a tháirgí a dhíol agus na costais iomlána a bhí air de bharr a aschur a tháirgeadh.
Francis John Byrne. Staraí Éireannach ba ea Francis John Byrne (1934 – 30 December 2017).
Rugadh é in Shanghai áit a bhí a athair, as Dún Dealgan ó dhúchas, ina chaptaen báid ar an Abhainn Bhuí. D'aslonnaigh Byrne lena mháthair go dtí an Astráil nuair a bhris an Dara Cogadh Domhanda amach. Tar éis an chogaidh, d'fhill idir a athair, a tháinig slán as imtheorannú, agus a mháthair ar ais go hÉirinn. D'éirigh a athair ina mháistir cuain.
Chuaigh Byrne mar dhalta chuig Coláiste na Carraige Duibhe i gContae Bhaile Átha Cliath. D'fhoghlaim sé ann Laidin agus Sean-Ghréigis, chun chur leis an Sínis a bhí aige óna óige. Ghabh sé céim chéad onóracha amach i LuathStair na hÉireann ag An Coláiste Ollscoile, Baile Átha Cliath. Rinne sé pailéagrafaíocht agus Laidin mheánaoiseach sa Ghearmáin, agus i ndiaidh sin then lectured ar teangacha Ceilteacha sa tSualainn. D'fhill sé ar ais go hÉirinn sa bhliain 1964 chun éirí ina ollamh ag UCD.
Is é "Irish Kings and High-Kings" (1973) an saothar is mó le rá le Byrne. Bhí sé ina chomheagarthóir "New History of Ireland" (9 imleabhar) foilsithe ag Acadamh Ríoga na hÉireann. Foilsíodh festschrift ina onóir sa bhliain 1999 faoi stiúir a iar-dhalta, Alfred Smyth. 
Chuaigh Byrne ar scor sa bhliain 2000. Fuair sé bás i mí na Nollag, 2017.
Ardeaglais Mhuire, Luimneach.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1061502&lt;/parentid&gt;
 &lt;timestamp&gt;2023-08-29T16:41:23Z&lt;/timestamp&gt;
 &lt;contributor&gt;
 &lt;username&gt;Seachránaí&lt;/username&gt;
 &lt;/contributor&gt;
 &lt;comment&gt;Síolta&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Is é Ardeaglais Mhuire Eaglais na hÉireann cathair Luimnigh.
850 bliain go ham seo a tógadh Ardeaglais Mhuire ar Shráid an Droichid agus tá pobal dílis ag triall uirthi i gcónaí.
Brú le Rí Thuamhan - Dónall Mór Ó Briain (Dónall Mór Ua Briain) - a bhí san fhoirgneamh sular thug sé ar láimh don Eaglais é. Meastar gur láthair comhdhála de chuid na Lochlannach a bhí ann roimhe sin.
Duine de shliocht Bhriain Bhóraimhe ab ea Dónall Mór agus adhlacadh san Ardeaglais é ag deireadh an dara haois déag. Sa chúlbhá in aice an altóra atá a thuama.
Is le hEaglais na hÉireann an Ardeaglais ó aimsir an Reifirméisin agus deir an déan An Ró-Oirmhinneach Niall Sloane gur áit an-speisialta í do mhuintir Luimnigh.
Osborn Bergin. Scoláire Gaeilge agus luath-litríocht na Gaeilge ba ea Osborn Joseph Bergin (26 Samhain 1873 – 6 Deireadh Fómhair 1950). Tháinig sé ar Dlí Bergin.
Richard Irvine Best. Scoláire Éireannach a raibh suim ar leith aige i Léann Ceilteach ba ea Richard Irvine Best (1872 – 25ú Meán Fómhair 1959), aitheanta go minic mar R. I. Best.
James Carney. Scoláire Ceilteach ar leith ba ea James Patrick Carney (17ú Bealtaine 1914 – 7ú Iúil 1989).
Rugadh é i bPort Laoise, Contae Laoise. Cuireadh oideachas air leis na Bráithre Críostaí i Sráid Synge, Baile Átha Cliath. Bhain sé a chéim amach ag Coláiste Ollscoile, Baile Átha Cliath sa bhliain 1935. Chuaigh sé ansin go hOllscoil Bonn chun staidéar a dhéanamh le Rudolf Thurneysen.
Ar ais i mBaile Átha Cliath, d'oibrigh Carney le Osborn Bergin, Gerard Murphy, Richard Irvine Best agus T. F. O'Rahilly. 
Bás.
Bhí sé pósta le Maura Morrissey, scoláire agus ball d'Acadamh Ríoga na hÉireann, a d'éag roimh féin sa bhliain 1975. Bhí mac amháin acu, Paul, ina bhreitheamh ar An Ard-Chúirt.
John Carey. Scoláire i Léann Ceilteach is ea an Meiriceánach John Carey. Déanann sé speisialtóireacht i luathlitríocht, reiligiún agus miotaseolaíocht na Gaeilge agus na Breatnaise.
Fuair sé a chéim amach ó Harvard University, agus rinneadh ollamh comhlach de sa Department of Celtic Languages and Literature. Bronnadh comhaltachtaí air ag an Warburg Institute, an Institute of Irish Studies ag Ollscoil na Banríona, Béal Feirste agus ag an Institiúid Ard-Léinn Bhaile Átha Cliath. Chuaigh sé chun múineadh ansin go Roinn na Sean- agus na Meán-Ghaeilge ag Coláiste na hOllscoile, Corcaigh (UCC). Is comhalta é ag Temenos Academy agus ina eagarthóir ar an "Temenos Academy Review".
Edel Bhreathnach. Scoláire agus staraí Éireannach is ea Edel Bhreathnach, agus iar-POF den Discovery Programme.
Bhí Bhreathnach ina Tara Research Fellow do the Discovery Programme ón mbliain 1992 go dtí 2000. Sa bhliain 2005, ceapadh í ina Comhalta Iar-Dochtúireachta ag Institiúid Míchíl Uí Chléirigh um léann Stair agus Sibhialtacht na hÉireann, aag an Coláiste Ollscoile, Baile Átha Cliath. Sa bhliain 2013 go dtí 2019, chuaigh sí ar ais go dtí an Discovery Programme mar POF.
Tá suim ar leith aici i stair na Teamhrach, agus polaitíocht na rítheaghlach i riochtaí na Mí agus na Laighean. Faoi láthair, tá sí i mbun obair a dhéanamh le Monastic Ireland network agus ag staidéar ar mhanachas in Éirinn, AD 900-1250.
Ardeaglais Theampall Chríost, Port Láirge. Is é Ardeaglais Theampall Chríost nó Ardeaglais na Tríonóide Naofa, Ardteampall Chríost Eaglais na hÉireann cathair Phort Láirge.
Ayman Asfari. Is fear gnó Briotanach a rugadh sa tSiria é Ayman Asfari (rugadh é 8 Iúil 1958), agus príomhfheidhmeannach Petrofac, cuideachta seirbhísí ilnáisiúnta olacheantar, cláraithe i Jersey a fhreastalaíonn ar na tionscail táirgeachta agus próiseála ola, gáis agus fuinnimh.
Luathshaol.
Rugadh Asfari sa tSiria, mac taidhleora, ach tógadh é lasmuigh den tír. Bhí a chéad phost in Óman, mar innealtóir comhairleach ag déanamh tástála ithreach. 
Is céimí de chuid Ollscoil Villanova i Pennsylvania sna Stáit Aontaithe é, agus tá MSc aige san Innealtóireacht Shibhialta agus Uirbeach ó Ollscoil Pennsylvania .  D’fhreastail sé ar Scoil Wharton in Ollscoil Pennsylvania dá MBA.
Gairmeréim.
Sula ndeachaigh sé le Petrofac, bhí Asfari ina stiúrthóir bainistíochta ar mhórghnó tógála sibhialta agus meicniúil atá bunaithe in Óman. Thosaigh sé le Petrofac i 1991 nuair a bhí gléasra amháin aige i Tyler, Texas. Cheannaigh sé an chuideachta i 2001, agus chuir sé ar fáil é ar Stocmhalartán Londain i 2005.
I mí Feabhra 2015, "ríomh Forbes" glanfhiúchas Asfari ag $ 1.2 billiún. Bhuaigh Asfari catagóir na RA de Ghradaim Ernst Young Fiontraí Óg na Bliana i 2011.
Sa bhliain 2019, gearradh párolla Asfari ó Phetrofac faoi 45% go £ 980,000, síos ó £ 1.8 milliún in 2018.
Tabhartais pholaitiúla agus charthanúla.
Bhunaigh Ayman agus Sawsan Asfari an Fhondúireacht Asfari sa bhliain 2006 agus tá sí lonnaithe i Londain. Tá sí maoinithe ag teaghlach Asfari agus tá cúigear iontaobhaithe ann. Tacaíonn an fhondúireacht tionscadail a spreagann forbairt na sochaí sibhialta agus a sholáthraíonn faoiseamh daonnúil éigeandála, agus a thairgeann scoláireachtaí acadúla freisin.
I mí na Bealtaine 2017, thug Asfari agus a bhean chéile £ 100,000 d’ fheachtas toghcháin Pháirtí Coimeádach na Breataine, laethanta sula raibh Asfari beartaithe le bheith faoi agallamh ag an Oifig um Chalaois Thromchúiseach maidir lena fiosrúchán ar Unaoil. Thug Ayman agus Sawsan Asfari £ 794,000 san iomlán don pháirtí idir 2009 agus 2017.
Naomh Ruadhán. Bhí Ruadhán as Lothra mar abb Éireannach sa 6ú haois
Bhí sé idir na Dhá Aspal Déag na hÉireann agus bhí sé naomh mhór amháin na Lothra i Mumhain (i dTiobraid Árainn inniu). Sa bhliain 556 d’aois Tiarna, rinne é tairngreacht fíochmhar in éadan Diarmait mac Cerbaill (bhí sé rí Theamhair). Dúirt Ruadhán beidh Diarmait bás i dTeamhair le díon tine mhór mar bhí rí crua Diarmait. Chuaigh Diarmait istigh san eaglais naofa agus chuir sé daoine neamhchiontach chun bás nuair bhí siad faoi chosanta na h-Eaglais san am. Chuaigh Ruadhán chuige agus rinne sé an thairngreacht mar sin in éadan Diarmait. Fuair Diarmait bás sa 564 d’aois Tiarna. Agus fuair sé bás istigh sa tine mhór fosta. Bhí sin Tairngreacht na Teamhair.
SpaceX. Comhlacht aeraspás is ea Space Exploration Technologies Corporation, nó SpaceX de ghnáth. Bhunaigh an fiontraí Elon Musk an comhlacht sa bhliain 2002 (is é Elon Musk an t-úinéir do Tesla). 
Sa bhliain 2021, chuir Space X an chéad fhoireann de spásairí neamhghairmiúla chuig an spás le haghaidh trí lá ag dul timpeall an domhain. Bhí ceathrar paisinéirí san iomlán, idir mhná agus fhir. Nuair a tháinig na spásairí ar ais chuig an domhan, thug Elon Musk $20 milliún d’Ospidéal St Jude do pháistí, mar chomhartha buíochais. Bhí an turas an-chostasach, thart ar $28 milliún, agus costasach don timpeallacht chomh maith.
Mamie Eisenhower. Bean chéile Dwight D. Eisenhower í Mamie Geneva Doud Eisenhower, (14 Samhain 1896 - 1 Samhain 1969). Ba chéadbhean na Stát Aontaithe í sna blianta 1953–1961 agus a fear céile ina uachtarán ar an tír. 
Beathaisnéis.
Rugadh Mamie Doud in Boone, Iowa. D'oibrigh a hathair don ghnólacht próiseála feola a chuir a athair féin ar siúil agus d'éirigh chomh maith leis sa tionscadal úd go raibh sé ábalta dul ar scor agus é 36 bliana d'aois. Imircí ón tSualainn ab ea a seantuismitheoirí ar thaobh a máthar. Chuir siad tuismitheoirí Mamie fúthu in Denver, Colorado nuair a bhí sí 10 mbliana d'aois, cé gur ba ghnách lena teaghlach an geimhreadh a chaitheamh in San Antonio, Texas, mar ar casadh ise agus Dwight Eisenhower lena chéile.
John T. Koch. Scoláire, staraí agus teangeolaí Meiriceánach is ea John T. Koch a bhfuil suim ar leith aige i Léann Ceilteach, go háirithe réamhstair agus an luath-mheánaois. Tá sé ina eagarthóir ar "Celtic Culture. A Historical Encyclopedia" (2006, ABC Clio), cúig imleabhar. Tá sé ina phríomhthacadóir an hipitéise, Ceilteach ón Iarthair ("Celtic from the West").
Éigse (iriseán). Iris acadúil is ea Éigse: A Journal of Irish Studies, tiomanta don Ghaeilge agus litríocht na Gaeilge.
Tosaíodh é sa bhliain 1923 mar chuid de thogra ag Seanad Ollscoil na hÉireann chun Ciste Adam Boyd Simpson a úsáid um iriseán faoi Léann Ceilteach a fhoilsiú. Tháinig an iris seo, darb ainm Lia Fáil, amach don chéad uair sa bhliain 1926, eagraithe ag Douglás de hÍde, ollamh na Nua-ghaeilge ag an Coláiste Ollscoile, Baile Átha Cliath (UCD). Foilsíodh an dara imleabhar sa bhliain 1932, nuair a chuaigh Hyde ar scor ó UCD.
Nuair a cuireadh an ciste go heisiach i leataobh don iris sa bhliain 1938, d'éirigh Gerard Murphy ina eagarthóir de. D'athraigh sé an t-ainm go Éigse: A Journal of Irish Studies, agus d'fhoilsigh sé a chéad imleabhar sa bhliain 1939, agus go rialta as sin amach. Is é Liam Mac Mathúna an príomheagarthóir reatha.